ประกาศกระทรวงการคลังประกาศกระทรวงการคลังเรื่องรายงานสถานะหนี้สาธารณะ ณ วันที่ ๓๑ มีนาคม ๒๕๕๔ และรายการการกู้เงินและค้ำประกันระหว่างเดือนตุลาคม๒๕๕๓ ถึงเดือนมีนาคม ๒๕๕๔[๑] ด้วยพระราชบัญญัติการบริหารหนี้สาธารณะ พ.ศ. ๒๕๔๘และที่แก้ไขเพิ่มเติม มาตรา ๑๖ วรรค ๒ กำหนดให้กระทรวงการคลังสรุปรายงานสถานะหนี้สาธารณะและประกาศในราชกิจจานุเบกษาภายใน ๖๐ วัน หลังจากวันสิ้นเดือนมีนาคมและเดือนกันยายนของทุกปีโดยรายงานดังกล่าวต้องแสดงหนี้สาธารณะที่เกิดจากการกู้เงินและค้ำประกัน ณวันสิ้นเดือนดังกล่าว รวมทั้งรายการการกู้เงินและค้ำประกันที่เกิดขึ้นใหม่ในช่วงระยะเวลาระหว่างเดือนตุลาคมถึงเดือนมีนาคมและเดือนเมษายนถึงเดือนกันยายน ตามลำดับกระทรวงการคลังขอรายงานสถานะหนี้สาธารณะ ณ วันที่ ๓๑ มีนาคม ๒๕๕๔และรายการการกู้เงินและค้ำประกัน ซึ่งรวมทั้งการปรับโครงสร้างหนี้ระหว่างเดือนตุลาคม ๒๕๕๓ ถึงเดือนมีนาคม ๒๕๕๔ ดังนี้๑. รายงานสถานะหนี้สาธารณะณ วันที่ ๓๑ มีนาคม ๒๕๕๔หนี้สาธารณะ ณ วันที่ ๓๑ มีนาคม ๒๕๕๔ มีจำนวน ๔,๒๔๖,๑๑๔.๖๘ ล้านบาท หรือร้อยละ ๔๑.๒๘ ของ GDPประกอบด้วย หนี้ที่รัฐบาลกู้โดยตรง ๒,๙๘๘,๘๔๕.๓๙ ล้านบาท หนี้ของรัฐวิสาหกิจที่ไม่เป็นสถาบันการเงิน ๑,๐๖๕,๘๗๒.๑๓ ล้านบาทหนี้ของรัฐวิสาหกิจที่เป็นสถาบันการเงินที่รัฐบาลค้ำประกัน ๑๖๐,๓๔๐.๒๗ ล้านบาท และหนี้กองทุนเพื่อการฟื้นฟูและพัฒนาระบบสถาบันการเงิน ๓๑,๐๕๖.๘๙ ล้านบาท ดังปรากฏตามตารางที่ ๑หนี้สาธารณะจำนวนดังกล่าวจำแนกตามอายุของหนี้เป็นหนี้ระยะยาว ๔,๒๑๒,๑๐๗.๙๘ ล้านบาท และหนี้ระยะสั้น ๓๔,๐๐๖.๗๐ ล้านบาท หรือคิดเป็นร้อยละ ๙๙.๒๐ และร้อยละ ๐.๘๐ ตามลำดับ และจำแนกตามแหล่งที่มาเป็นหนี้ต่างประเทศ๓๕๐,๓๓๑.๘๘ ล้านบาท และหนี้ในประเทศ ๓,๘๙๕,๗๘๒.๘๐ ล้านบาท หรือคิดเป็นร้อยละ ๘.๒๕ และร้อยละ ๙๑.๗๕ ตามลำดับตารางที่๑ หนี้สาธารณะคงค้าง ณ วันที่ ๓๑ มีนาคม ๒๕๕๔หน่วย : ล้านบาทรายการ๓๑ มี.ค ๕๔% GDP๑. หนี้ที่รัฐบาลกู้โดยตรง ๑.๑ หนี้ต่างประเทศ ๑.๒ หนี้ในประเทศ ๒,๙๘๘,๘๔๕.๓๙๕๓,๓๑๑.๖๕๒,๙๓๕,๕๓๓.๗๔๒๙.๐๕๒. หนี้ของรัฐวิสาหกิจที่ไม่เป็นสถาบันการเงิน ๒.๑ หนี้ที่รัฐบาลค้ำประกัน - หนี้ต่างประเทศ - หนี้ในประเทศ ๒.๒ หนี้ที่รัฐบาลไม่ค้ำประกัน - หนี้ต่างประเทศ - หนี้ในประเทศ ๑,๐๖๕,๘๗๒.๑๓๕๐๘,๖๘๙.๕๒๑๕๙,๗๐๐.๘๒๓๔๘,๙๘๘.๗๐๕๕๗,๑๘๒.๖๑๑๓๐,๘๙๑.๑๔๔๒๖,๒๙๑.๔๗๑๐.๓๖๓. หนี้ของรัฐวิสาหกิจที่เป็นสถาบันการเงิน (รัฐค้ำประกัน) ๓.๑ หนี้ต่างประเทศ ๓.๒ หนี้ในประเทศ ๑๖๐,๓๔๐.๒๗๖,๔๒๘.๒๗๑๕๓,๙๑๒.๐๐๑.๕๖๔. หนี้ของกองทุนเพื่อการฟื้นฟูฯ ๔.๑ หนี้ที่รัฐบาลค้ำประกัน ๔.๒ หนี้ที่รัฐบาลไม่ค้ำประกัน ๓๑,๐๕๖.๘๙๓๐,๔๔๕.๑๘๖๑๑.๗๑๐.๓๐๕. หนี้องค์กรของรัฐอื่น -๕.๑ หนี้ที่รัฐบาลค้ำประกัน -๕.๒ หนี้ที่รัฐบาลไม่ค้ำประกัน ----๖. รวม ๑.+๒.+๓.+๔.+๕. ๔,๒๔๖,๑๑๔.๖๘๔๑.๒๘หมายเหตุ :- ๑. ประมาณการ GDP ปี ๒๕๕๓ และ ๒๕๕๔ เท่ากับ ๑๐,๑๐๓.๐๐ พันล้านบาท และ๑๐,๘๔๐.๕๐ พันล้านบาท ตามลำดับ (ที่มา : สศช.)๒. อัตราแลกเปลี่ยนเงินตราต่างประเทศของธนาคารแห่งประเทศไทยเป็นอัตราเฉลี่ยระหว่างอัตราซื้อและขาย ณ วันสุดท้ายของเดือน๒. รายการการกู้เงินและค้ำประกันระหว่างเดือนตุลาคม ๒๕๕๓ ถึงเดือนมีนาคม ๒๕๕๔คณะกรรมการนโยบายและกำกับการบริหารหนี้สาธารณะโดยอนุมัติคณะรัฐมนตรีได้จัดทำแผนการบริหารหนี้สาธารณะประจำปีงบประมาณ ๒๕๕๔ เพื่อใช้เป็นกรอบในการดำเนินการบริหารและจัดการหนี้สาธารณะประจำปีงบประมาณประกอบด้วย ๓ แผนย่อย และได้ปรับปรุงแผนฯ ในระหว่างปีเพื่อให้สอดคล้องกับความต้องการใช้เงินกู้ การปรับโครงสร้างหนี้และการบริหารความเสี่ยง ซึ่งหลังการปรับปรุงแผนฯ ครั้งที่ ๑ ทำให้วงเงินรวมในแผนฯที่จะบริหารจัดการมีจำนวนทั้งสิ้น ๑,๒๙๑,๕๐๔.๒๗ ล้านบาท โดยในช่วงระหว่างเดือนตุลาคม ๒๕๕๓ ถึงเดือนมีนาคม ๒๕๕๔ กระทรวงการคลังและรัฐวิสาหกิจได้ดำเนินการก่อหนี้ใหม่การปรับโครงสร้างหนี้และการบริหารความเสี่ยงแล้วเป็นวงเงินทั้งสิ้น ๕๑๖,๗๙๒.๒๓ ล้านบาท ดังปรากฏตามตารางที่ ๒ตารางที่๒ การกู้เงินและการบริหารหนี้ ระหว่างเดือนตุลาคม ๒๕๕๓ - เดือนมีนาคม ๒๕๕๔หน่วย : ล้านบาทรายการแผนผลการดำเนินการI. แผนการก่อหนี้ใหม่๖๐๒,๖๐๔.๑๗๒๐๐,๒๒๐.๓๕II. แผนการปรับโครงสร้างหนี้๖๐๘,๙๐๐.๑๐๓๑๕,๖๙๖.๘๘III. แผนการบริหารความเสี่ยง๘๐,๐๐๐.๐๐๘๗๕.๐๐รวม๑,๒๙๑,๕๐๔.๒๗๕๑๖,๗๙๒.๒๓ซึ่งมีสาระสำคัญดังนี้I. การก่อหนี้ใหม่ (วงเงินรวม ๒๐๐,๒๒๐.๓๕ ล้านบาท)๑. รัฐบาล (วงเงิน ๑๘๕,๘๙๔.๗๖ ล้านบาท)๑.๑ การก่อหนี้ในประเทศ(๑) กระทรวงการคลังได้กู้เงินเพื่อชดเชยการขาดดุลงบประมาณ วงเงินรวม ๑๑๖,๗๐๔.๕๘ ล้านบาท โดยออกพันธบัตรรัฐบาล ๙ รุ่น จำนวน ๙๓,๕๐๐.๐๐ ล้านบาท พันธบัตรรัฐบาลประเภทอัตราดอกเบี้ยลอยตัว ๒ รุ่น จำนวน ๒๓,๐๐๐.๐๐ ล้านบาท และพันธบัตรออมทรัพย์ ๒ รุ่น จำนวน ๒๐๔.๕๘ ล้านบาท(๒) กระทรวงการคลังได้กู้เงินจากสถาบันการเงิน วงเงินรวม ๕๙,๙๖๐.๔๔ ล้านบาทภายใต้พระราชกำหนดให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจพ.ศ. ๒๕๕๒ เพื่อดำเนินโครงการตามแผนปฏิบัติการไทยเข้มแข็ง ๒๕๕๕ จำนวน ๒ ครั้ง ครั้งที่๑ จำนวน ๓๐,๐๐๐.๐๐ ล้านบาท และครั้งที่ ๒ จำนวน ๒๙,๙๖๐.๔๔ ล้านบาท๑.๒ การก่อหนี้ต่างประเทศกระทรวงการคลังได้ลงนามสัญญาเงินกู้กับธนาคารพัฒนาเอเชีย วงเงิน ๙,๒๒๙.๗๔ ล้านบาท หรือเทียบเท่า ๓๐๐.๐๐ ล้านเหรียญสหรัฐโดยเป็นเงินกู้เพื่อฟื้นฟูเศรษฐกิจและพัฒนาโครงสร้างพื้นฐาน๑.๓ กู้มาให้กู้ต่อกระทรวงการคลังไม่มีการดำเนินการกู้มาเพื่อให้รัฐวิสาหกิจกู้ต่อทั้งในส่วนของเงินกู้ในประเทศและเงินกู้ต่างประเทศ ในช่วงเดือนตุลาคม ๒๕๕๓ -มีนาคม ๒๕๕๔๒. รัฐวิสาหกิจ (วงเงิน ๑๔,๓๒๕.๕๙ ล้านบาท)๒.๑ การก่อหนี้ในประเทศรัฐวิสาหกิจได้ดำเนินการกู้เงินในประเทศ วงเงินรวม ๑๔,๓๒๕.๕๙ ล้านบาท โดยเป็นเงินกู้ที่กระทรวงการคลังค้ำประกัน จำนวน ๑๑,๗๗๕.๕๙ ล้านบาท ไม่ค้ำประกัน จำนวน ๒,๕๕๐.๐๐ ล้านบาทดังนี้(๑) เงินกู้ในประเทศทดแทนเงินกู้จากต่างประเทศรัฐวิสาหกิจไม่มีการลงนามสัญญาเงินกู้ในช่วงเดือนตุลาคม ๒๕๕๓ - มีนาคม ๒๕๕๔(๒) เงินกู้เงินบาทสมทบโครงการเงินกู้จากต่างประเทศ วงเงินรวม ๓๕.๗๕ล้านบาท- การไฟฟ้าส่วนภูมิภาคได้กู้เงินโดยการออกพันธบัตร จำนวน ๓๕.๗๕ล้านบาท กระทรวงการคลังไม่ค้ำประกันเพื่อดำเนินโครงการพัฒนาระบบสายส่งและสถานีไฟฟ้า ระยะที่ ๖ ส่วนที่ ๑(๓) เงินกู้เพื่อลงทุน วงเงินรวม ๒,๔๙๔.๒๕ ล้านบาท- การเคหะแห่งชาติได้กู้เงินจากธนาคารออมสิน จำนวน ๗๕๐.๐๐ ล้านบาท กระทรวงการคลังค้ำประกันเพื่อดำเนินโครงการบ้านเอื้ออาทร ระยะที่ ๔ และระยะที่ ๕- การไฟฟ้าส่วนภูมิภาคได้กู้เงินโดยการออกพันธบัตร วงเงินรวม ๑,๗๔๔.๒๕ ล้านบาท กระทรวงการคลังไม่ค้ำประกันเพื่อดำเนินโครงการก่อสร้างและปรับปรุงเสริมระบบจำหน่าย ระยะที่ ๖ จำนวน ๗๘.๕๒ล้านบาท โครงการพัฒนาระบบสายส่งและสถานีไฟฟ้า ระยะที่ ๘ ส่วนที่ ๒ จำนวน ๖๕.๒๓ล้านบาท โครงการติดตั้งศูนย์สั่งการจ่ายไฟ ระยะที่ ๒ จำนวน ๑๗๖.๒๖ ล้านบาทโครงการเพิ่มความเชื่อถือได้ของระบบไฟฟ้า ระยะที่ ๒ จำนวน ๒๕.๐๐ ล้านบาท โครงการก่อสร้างระบบจำหน่ายด้วยสายเคเบิ้ลใต้น้ำไปยังเกาะที่มีไฟฟ้าใช้แล้ว(เกาะลิบง เกาะสุกร เกาะมุกต์ จังหวัดตรัง) จำนวน ๑๖๒.๑๕ ล้านบาทโครงการก่อสร้างและปรับปรุงเสริมระบบจำหน่าย ระยะที่ ๗ จำนวน ๕๔๕.๘๓ ล้านบาทโครงการขยายเขตไฟฟ้าให้พื้นที่ทำกินทางการเกษตร จำนวน ๔๒.๒๑ ล้านบาทและโครงการปรับปรุงเพิ่มประสิทธิภาพระบบจำหน่าย จำนวน ๖๔๙.๐๕ ล้านบาท(๔) เงินกู้เพื่อดำเนินกิจการทั่วไปและอื่น ๆ วงเงินรวม ๑๑,๗๙๕.๕๙ ล้านบาท- การประปานครหลวงได้กู้เงินจากธนาคารกรุงไทย จำกัด (มหาชน) จำนวน๓๙๒.๐๖ ล้านบาท กระทรวงการคลังค้ำประกัน เพื่อชดเชยมาตรการลดค่าครองชีพ ระยะที่ ๖- การประปาส่วนภูมิภาคได้กู้เงินจากธนาคารออมสิน จำนวน ๘๑๐.๒๐ล้านบาท กระทรวงการคลังค้ำประกัน เพื่อชดเชยมาตรการลดค่าครองชีพ ระยะที่ ๒ และระยะที่๓- การไฟฟ้านครหลวงได้กู้เงินจากธนาคารทหารไทย จำกัด (มหาชน) และธนาคารกรุงเทพจำกัด (มหาชน) วงเงินรวม ๘๙๑.๘๕ ล้านบาท กระทรวงการคลังค้ำประกัน เพื่อชดเชยมาตรการลดค่าครองชีพระยะที่ ๓ และระยะที่ ๕- การไฟฟ้าส่วนภูมิภาคได้กู้เงินจากธนาคารกรุงไทย จำกัด (มหาชน) และธนาคารทหารไทยจำกัด (มหาชน) วงเงินรวม ๖,๕๘๘.๘๖ ล้านบาท กระทรวงการคลังค้ำประกันเพื่อชดเชยมาตรการลดค่าครองชีพ ระยะที่ ๓ และระยะที่ ๕และได้กู้เงินโดยการออกพันธบัตร จำนวน ๗๗๐.๐๐ ล้านบาท กระทรวงการคลังไม่ค้ำประกันเพื่อดำเนินงานปกติ- การรถไฟแห่งประเทศไทยได้กู้เงินจากธนาคารกรุงไทย จำกัด (มหาชน)จำนวน ๔๗๘.๒๗ ล้านบาท กระทรวงการคลังค้ำประกันเพื่อชดเชยมาตรการลดค่าครองชีพระยะที่ ๕- องค์การขนส่งมวลชนกรุงเทพได้กู้เงินจากธนาคารกรุงไทย จำกัด (มหาชน)และธนาคารกรุงเทพ จำกัด (มหาชน) วงเงินรวม ๑,๘๖๔.๓๕ ล้านบาทกระทรวงการคลังค้ำประกัน เพื่อชดเชยมาตรการลดค่าครองชีพ ระยะที่ ๓ และระยะที่ ๕๒.๒ การก่อหนี้ต่างประเทศรัฐวิสาหกิจไม่มีการดำเนินการก่อหนี้ต่างประเทศ ในช่วงเดือนตุลาคม๒๕๕๓- มีนาคม ๒๕๕๔II. การปรับโครงสร้างหนี้ (วงเงินรวม ๓๑๕,๖๙๖.๘๘ ล้านบาท)๑. รัฐบาล (วงเงิน ๒๘๓,๘๒๑.๓๗ ล้านบาท)๑.๑ การปรับโครงสร้างหนี้ในประเทศ(๑) หนี้เงินกู้เพื่อชดเชยการขาดดุลงบประมาณกระทรวงการคลังมีตั๋วเงินคลังคงค้างรวม ๑๕๔,๐๐๐.๐๐ ล้านบาท ซึ่งเป็นตั๋วเงินคลังเพื่อใช้ในการบริหารดุลเงินสด วงเงิน๘๐,๐๐๐.๐๐ ล้านบาทและเป็นตั๋วเงินคลังที่กู้มาเพื่อชดเชยการขาดดุลงบประมาณที่สะสมมาจนถึงสิ้นปีงบประมาณ๒๕๕๓ วงเงิน ๗๔,๐๐๐.๐๐ ล้านบาท โดยในช่วง ๖เดือนแรกของปีงบประมาณ กระทรวงการคลังได้ใช้เงินคงคลัง จำนวน ๑๔๑,๐๐๐.๐๐ ล้านบาท ทยอยไถ่ถอนตั๋วเงินคลังที่ครบกำหนด ทำให้ ณสิ้นเดือนมีนาคม ๒๕๕๔ มีตั๋วเงินคลังหมุนเวียนในตลาดเท่ากับ ๑๓,๐๐๐.๐๐ ล้านบาท โดยกระทรวงการคลังมีแผนที่จะทยอยไถ่ถอนตั๋วเงินคลังทั้งหมดในช่วงเดือนเมษายน- เดือนมิถุนายน ๒๕๕๔ หลังจากนั้น ในช่วงปลายปีงบประมาณกระทรวงการคลังจะดำเนินการออกพันธบัตรรัฐบาลจำนวน ๗๔,๐๐๐ล้านบาท เพื่อนำไปใช้คืนเงินคงคลัง และออกตั๋วเงินคลังเพื่อบริหารดุลเงินสด วงเงิน๘๐,๐๐๐.๐๐ ล้านบาท อีกครั้ง(๒) หนี้เงินกู้เพื่อชดใช้ความเสียหายให้ FIDFพันธบัตร FIDF 1- กระทรวงการคลังได้ Roll-overพันธบัตรรัฐบาลกรณีพิเศษปีงบประมาณ ๒๕๔๒ พันธบัตรเพื่อการปรับโครงสร้างหนี้ปีงบประมาณ ๒๕๔๓ ครั้งที่ ๒ และพันธบัตรเพื่อการปรับโครงสร้างหนี้ ปีงบประมาณ ๒๕๔๖ครั้งที่ ๒ ที่ครบกำหนดไถ่ถอนเมื่อวันที่ ๕ มีนาคม ๒๕๕๔ วงเงินรวม ๓๙,๘๓๖.๐๐ ล้านบาท โดยการออกตั๋วสัญญาใช้เงิน ปีงบประมาณ ๒๕๕๔ ครั้งที่ ๒อายุ ๕ ปี ให้แก่ธนาคารแห่งโตเกียว - มิตซูบิชิ ยูเอฟเจ สาขากรุงเทพฯ จำนวน ๑๓,๒๓๒.๐๐ ล้านบาท ธนาคารกรุงไทย จำกัด (มหาชน) จำนวน ๒๕,๐๐๐.๐๐ ล้านบาท และธนาคารกรุงเทพ จำกัด (มหาชน) จำนวน ๑,๖๐๔.๐๐ ล้านบาทพันธบัตร FIDF 3- กระทรวงการคลังได้ Roll-overพันธบัตรรัฐบาลกรณีพิเศษปีงบประมาณ ๒๕๔๗ ที่ครบกำหนดไถ่ถอนเมื่อวันที่ ๙ มกราคม๒๕๕๔ วงเงินรวม ๓๐,๐๐๐.๐๐ ล้านบาท โดยการกู้เงินระยะสั้นเพื่อการปรับโครงสร้างหนี้ปีงบประมาณ ๒๕๕๔ ครั้งที่ ๑ จากธนาคารแห่งโตเกียว-มิตซูบิชิ ยูเอฟเจ สาขากรุงเทพฯจำนวน ๔,๒๖๘.๐๐ ล้านบาท ธนาคารทหารไทย จำกัด (มหาชน) จำนวน ๓,๐๐๐.๐๐ ล้านบาท ธนาคารกรุงไทย จำกัด (มหาชน) จำนวน ๑๒,๗๓๒.๐๐ ล้านบาท สมทบกับเงินทดรองจ่ายจากบัญชีเงินฝากกระทรวงการคลัง จำนวน ๑๐,๐๐๐.๐๐ ล้านบาท จากนั้นทยอยออกพันธบัตรรัฐบาลเพื่อปรับโครงสร้างหนี้ปีงบประมาณ ๒๕๕๔ ครั้งที่ ๑ จำนวน ๓๐,๐๐๐.๐๐ ล้านบาทเพื่อมาชำระคืนเงินกู้ระยะสั้นและเงินยืมจากบัญชีเงินฝากฯ- กระทรวงการคลังได้ Roll-overพันธบัตรออมทรัพย์ ปีงบประมาณ ๒๕๔๙ ครั้งที่ ๒ ที่ครบกำหนดไถ่ถอนเมื่อวันที่ ๑๕พฤศจิกายน ๒๕๕๓ วงเงิน ๒,๐๐๐.๐๐ล้านบาทโดยการออกตั๋วสัญญาใช้เงินกับธนาคารกรุงเทพ จำกัด (มหาชน)- กระทรวงการคลังได้ยืมเงินทดรองจ่ายจากบัญชีเงินฝากกระทรวงการคลัง จำนวน๓,๓๘๕.๓๗ ล้านบาท เพื่อนำมาไถ่ถอนพันธบัตรออมทรัพย์ ปีงบประมาณ ๒๕๔๙ครั้งที่ ๔ ที่ครบกำหนดเมื่อวันที่ ๑๕ มกราคม ๒๕๕๔ วงเงิน ๒,๐๐๐.๐๐ล้านบาท และพันธบัตรออมทรัพย์ ปีงบประมาณ ๒๕๔๙ ครั้งที่ ๖ ที่ครบกำหนดเมื่อวันที่๑๕ มีนาคม ๒๕๕๔ วงเงิน ๑,๓๘๕.๓๗ ล้านบาทจากนั้นจะดำเนินการออกตั๋วสัญญาใช้เงิน ปีงบประมาณ ๒๕๕๔ ครั้งที่ ๓ในช่วงเดือนพฤษภาคม ๒๕๕๔ เพื่อใช้คืนเงินยืมจากบัญชีเงินฝากกระทรวงการคลัง(๓) หนี้เงินกู้เพื่อฟื้นฟูและเสริมสร้างความมั่นคงทางเศรษฐกิจกระทรวงการคลังได้ดำเนินการปรับโครงสร้างหนี้เงินกู้ วงเงินรวม ๕๔,๖๐๐.๐๐ ล้านบาท โดยการออกพันธบัตรรัฐบาลเพื่อการปรับโครงสร้างหนี้ปีงบประมาณ ๒๕๕๔ ครั้งที่ ๑ จำนวน ๒๐,๐๐๐.๐๐ ล้านบาทออกตั๋วสัญญาใช้เงินอายุ ๑๒ ปี จำนวน ๑๘,๙๐๐.๐๐ ล้านบาท และออกตั๋วสัญญาใช้เงินอายุ๑๘ ปี จำนวน ๑๕,๗๐๐.๐๐ ล้านบาท๑.๒ การปรับโครงสร้างหนี้ต่างประเทศกระทรวงการคลังและรัฐวิสาหกิจไม่มีการปรับโครงสร้างหนี้ต่างประเทศตามแผนงานในช่วงเดือนตุลาคม ๒๕๕๓ - มีนาคม ๒๕๕๔๒. รัฐวิสาหกิจ (วงเงิน ๓๑,๘๗๕.๕๑ ล้านบาท)๒.๑ การปรับโครงสร้างหนี้ในประเทศรัฐวิสาหกิจได้ดำเนินการปรับโครงสร้างหนี้ในประเทศ วงเงินรวม ๓๑,๘๗๕.๕๑ ล้านบาท โดยเป็นเงินกู้ที่กระทรวงการคลังค้ำประกัน จำนวน ๒๐,๗๑๒.๗๗ ล้านบาท และการชำระคืนหนี้ จำนวน ๑๑,๑๖๒.๗๔ล้านบาท ดังนี้(๑) การเคหะแห่งชาติได้บริหารและจัดการหนี้ วงเงินรวม ๕,๕๐๐.๐๐ ล้านบาท โดยการชำระหนี้เงินกู้ก่อนครบกำหนด จำนวน ๑,๕๐๐.๐๐ ล้านบาท และชำระหนี้ตามกำหนด โดยใช้เงินรายได้ จำนวน ๔,๐๐๐.๐๐ ล้านบาท(๒) การทางพิเศษแห่งประเทศไทยได้บริหารและจัดการหนี้ วงเงินรวม ๕,๐๖๙.๕๐ ล้านบาท โดยการ Roll-over หนี้ที่ครบกำหนดชำระคืนจำนวน ๓,๕๐๐.๐๐ ล้านบาท และชำระหนี้ตามกำหนดโดยใช้เงินรายได้จำนวน ๑,๕๖๙.๕๐ ล้านบาท(๓) การประปาส่วนภูมิภาคได้บริหารและจัดการหนี้ วงเงิน ๘๕๐.๐๐ล้านบาท โดยการ Roll-over หนี้ที่ครบกำหนดชำระคืน(๔) การไฟฟ้าส่วนภูมิภาคได้บริหารและจัดการหนี้ วงเงินรวม ๒,๕๐๐.๐๐ ล้านบาท โดยการ Roll-over หนี้ที่ครบกำหนดชำระคืนจำนวน ๑,๗๘๓.๗๗ ล้านบาท และชำระหนี้ตามกำหนดโดยใช้เงินรายได้ จำนวน ๗๑๖.๒๓ ล้านบาท(๕) การรถไฟแห่งประเทศไทยได้บริหารและจัดการหนี้ วงเงินรวม ๖,๙๓๙.๐๐ ล้านบาท โดยการ Roll-over หนี้ที่ครบกำหนดชำระคืน(๖) องค์การขนส่งมวลชนกรุงเทพได้บริหารและจัดการหนี้ วงเงินรวม ๔,๖๔๘.๐๑ ล้านบาท โดยการ Roll-over หนี้ที่ครบกำหนดชำระคืนจำนวน ๔,๖๔๐.๐๐ ล้านบาท และชำระหนี้ตามกำหนดโดยใช้เงินรายได้ จำนวน ๘.๐๑ ล้านบาท(๗) องค์การคลังสินค้าได้บริหารและจัดการหนี้ วงเงิน ๑,๘๐๐.๐๐ ล้านบาท โดยการชำระหนี้ที่ครบตามกำหนด(๘)ธนาคารเพื่อการเกษตรและสหกรณ์การเกษตรได้บริหารและจัดการหนี้วงเงิน ๑,๕๖๙.๐๐ ล้านบาท โดยการชำระหนี้เงินกู้ก่อนครบกำหนด(๙) ธนาคารอาคารสงเคราะห์ได้บริหารและจัดการหนี้ วงเงินรวม ๓,๐๐๐.๐๐ ล้านบาท โดยการ Roll-over หนี้ที่ครบกำหนดชำระคืน๒.๒ การปรับโครงสร้างหนี้ต่างประเทศรัฐวิสาหกิจไม่มีการปรับโครงสร้างหนี้ต่างประเทศ ในช่วงเดือนตุลาคม๒๕๕๓ - มีนาคม ๒๕๕๔III. การบริหารความเสี่ยง (วงเงินรวม ๘๗๕.๐๐ ล้านบาท)๑. รัฐบาลกระทรวงการคลังไม่มีการบริหารความเสี่ยง ในช่วงเดือนตุลาคม ๒๕๕๓ -มีนาคม ๒๕๕๔๒. รัฐวิสาหกิจรัฐวิสาหกิจ จำนวน ๑ แห่ง ได้แก่การประปานครหลวงได้ดำเนินการชำระหนี้เงินกู้ก่อนครบกำหนด วงเงินรวม ๘๗๕.๐๐ ล้านบาท๓.การกู้เงินและบริหารหนี้ของรัฐวิสาหกิจที่ได้รับยกเว้นไม่ต้องอยู่ภายใต้กรอบวงเงินของแผนการบริหารหนี้สาธารณะ๓.๑ การก่อหนี้ใหม่ (วงเงิน ๒,๕๐๐.๐๐ ล้านบาท)(๑)การไฟฟ้าส่วนภูมิภาคได้กู้เงินโดยการลงนามในสัญญาเงินกู้เบิกเกินบัญชีจากธนาคารทหารไทยจำกัด (มหาชน) จำนวน ๒,๐๐๐.๐๐ ล้านบาท เพื่อใช้เสริมสภาพคล่องการดำเนินงาน(๒) บริษัท ธนารักษ์พัฒนาสินทรัพย์ จำกัด ได้กู้เงินจากธนาคารกรุงไทยจำกัด (มหาชน) จำนวน ๕๐๐.๐๐ ล้านบาทเพื่อจ่ายค่าดำเนินการก่อสร้างโครงการศูนย์ราชการเฉลิมพระเกียรติ ๘๐ พรรษา๓.๒ การบริหารหนี้ (วงเงิน ๗,๕๐๐.๐๐ ล้านบาท) บริษัทการบินไทย จำกัด (มหาชน) ได้บริหารและจัดการหนี้ วงเงินรวม ๗,๕๐๐.๐๐ ล้านบาท โดยการ Roll-over หนี้ที่ครบกำหนดชำระคืน๔. สรุปผลการดำเนินการตามแผนการบริหารหนี้สาธารณะ ประจำปีงบประมาณ๒๕๕๔๔.๑ จากผลการดำเนินงานที่กล่าวมาแล้ว ในช่วงระยะเวลา ๖เดือนแรกของปีงบประมาณ ๒๕๕๔ (ตุลาคม ๒๕๕๓ - มีนาคม ๒๕๕๔)กระทรวงการคลังและรัฐวิสาหกิจได้ดำเนินการบริหารและจัดการหนี้สาธารณะตามกรอบแผนการบริหารหนี้สาธารณะประจำปีงบประมาณ ๒๕๕๔ เป็นจำนวนทั้งสิ้น ๕๑๖,๗๙๒.๒๓ ล้านบาทโดยมีความก้าวหน้าไปแล้วคิดเป็นร้อยละ ๔๐.๐๑ ของแผนฯ๔.๒ผลการกู้เงินและบริหารหนี้ของรัฐวิสาหกิจที่ได้รับยกเว้นไม่ต้องอยู่ภายใต้กรอบวงเงินของแผนการบริหารหนี้สาธารณะในปีงบประมาณ ๒๕๕๔ รัฐวิสาหกิจได้กู้เงินและบริหารหนี้ รวมทั้งสิ้น ๑๐,๐๐๐.๐๐ ล้านบาท๔.๓ จากการดำเนินการตามข้อ ๔.๑ และ ๔.๒กระทรวงการคลังและรัฐวิสาหกิจได้กู้เงินและบริหารหนี้รวมทั้งสิ้น ๕๒๖,๗๙๒.๒๓ ล้านบาท แบ่งเป็นการก่อหนี้ใหม่ จำนวน ๒๐๒,๗๒๐.๓๕ล้านบาท และการบริหารหนี้ จำนวน ๓๒๔,๐๗๑.๘๘ ล้านบาทหน่วย : ล้านบาทหน่วยงานผลการดำเนินงานการก่อหนี้ใหม่การบริหารหนี้รวม- รัฐบาล๑๘๕,๘๙๔.๗๖๒๘๓,๘๒๑.๓๗๔๖๙,๗๑๖.๑๓- รัฐวิสาหกิจ๑๖,๘๒๕.๕๙๔๐,๒๕๐.๕๑๕๗,๐๗๖.๑๐รวม๒๐๒,๗๒๐.๓๕๓๒๔,๐๗๑.๘๘๕๒๖,๗๙๒.๒๓ทั้งนี้ การกู้เงินและบริหารหนี้ของรัฐวิสาหกิจจำนวน ๕๗,๐๗๖.๑๐ ล้านบาท แบ่งเป็นหนี้ที่กระทรวงการคลังค้ำประกัน จำนวน ๓๒,๔๘๘.๓๖ ล้านบาท และไม่ค้ำประกัน จำนวน ๑๒,๕๕๐.๐๐ล้านบาท และเป็นการชำระคืนหนี้ จำนวน ๑๒,๐๓๗.๗๔ ล้านบาทผลของการบริหารหนี้ที่ได้ดำเนินการทั้งในส่วนของรัฐบาลและรัฐวิสาหกิจทำให้สามารถลดยอดหนี้คงค้างได้ ๑๒,๐๓๗.๗๔ ล้านบาทและสามารถประหยัดดอกเบี้ยได้ ๖๐.๐๐ ล้านบาทประกาศณ วันที่ ๓๑ พฤษภาคม พ.ศ. ๒๕๕๔กรณ์ จาติกวณิชรัฐมนตรีว่าการกระทรวงการคลังปริยานุช/ผู้จัดทำ๑๔ มิถุนายน๒๕๕๔ณัฐวดี/ตรวจ๑๔ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๒ ง/หน้า ๓/๓ มิถุนายน ๒๕๕๔